“Ek is terug na die kuierplek, maar toe ons later op pad was huis toe, het die ouens in die BMW teruggekom. Hulle het in die parkeerarea op die Bult gewag en ’n tweede onderonsie het ontstaan.”
Van der Westhuizen het die man geslaan, waarna ‘n ander man hom met ’n gebreekte bottel in die gesig en arm gesteek het.
“Ek het dit nie sien kom nie. Daar was dadelik ’n brandgevoel. Die bloed het oral oor my lyf gevloei. Alles was rooi,” het hy gesê.
“Ek weet van baie mense wat nie eers meer op die Bult wil wees nie, omdat hulle bang is vir die groepe wat daar staan,” sê hy.